The Late Show

"The Late Show" on Ameerika Ühendriikide vestlussaade, mida telekanal CBS näitab argipäeva hilisõhtuti. Saade on eetris olnud alates 1993. aastast, 2015. aastal vahetus saatejuht. 

Saatejuht alustab saadet tavaliselt stand-up monoloogiga, kus teeb nalja popkultuuri, päevakajaliste sündmuste ja poliitika üle. Seejärel suhtleb ta stuudioansambli juhiga ning intervjueerib kuulsaid saatekülalisi. Lisaks on saatel mitmeid korduvaid saateosi. Peale saate püsiansambli astuvad aeg-ajalt üles ka muud muusikalised külalised, samuti esitavad oma kavasid koomikud. 

Stuudio asub Ed Sullivani teatris Manhattanil New Yorgis.

CBS teatas 2025. aasta suvel saate lõpetamisest 2026. aasta kevadel.

"The Late Show with David Letterman"
pisi|David Letterman koos saatekülalise Michelle Obamaga (2012)
Aastatel 1993–2015, kokku 22 aastat, juhtis saadet David Letterman ning saade kandis pealkirja "The Late Show with David Letterman". Saate muusikajuht oli kogu selle aja vältel Paul Shaffer, kes juhtis saates musitseerinud ansamblit The CBS Orchestra, mis varem oli tuntud kui The World's Most Dangerous Band. 

2015. aasta mais läks Letterman pensionile. Tema juhtimisel tehti kokku 4263 saadet. 

Lettermani saatejuhiks oleku ajal pälvis saade kuus Emmyt.

Kõige rohkem vaatajaid oli saatel, mis läks eetrisse 1994. aasta 23. veebruaril pärast 1994. aasta taliolümpiamänge. Seda saadet vaatas 15 miljonit inimest. 

Viimast Lettermani juhitud saadet 2015. aasta 20. mail vaatas 13,76 miljonit vaatajat ning tegu oli saate ajaloo suuruselt teise reitinguga.David Letterman's farewell episode nabs biggest audience in over 2 decades. Business Insider. 21.05.2015 

"The Late Show with Stephen Colbert"
pisi|Stephen Colbert intervjueerimas välisminister John Kerryt (2015)
Alates 2015. aasta septembrist juhib saadet Stephen Colbert ja saate pealkiri on "The Late Show with Stephen Colbert". Kui oma varasemas saates "The Colbert Report" kehastas Colbert libaparempoolset tegelaskuju, siis "The Late Show'd" juhib ta iseendana. Talle sekundeerib stuudioansambli Stay Human juht Jon Batiste, kes musitseerib koos ansambliga. 

Võrreldes teiste hilisõhtuste vestlussaadetega on Colberti saatekülaliste seas rohkem poliitikutaustaga inimesi. Esimese kahe nädala jooksul käisid saates Jeb Bush, Joe Biden, Ban Ki-moon, Stephen Breyer, Bernie Sanders, Elizabeth Warren, Donald Trump ja Ted Cruz.

Pärast president Trumpi ametisse vannutamist 2017. aasta jaanuaris on Colbert korduvalt Trumpi administratsiooni kritiseerinud. 

2020. aasta koroonapandeemia ajal läks saade eetrisse saatejuhi kodust, seda filmisid saatejuhi pereliikmed ning kuulsaid külalisi intervjueeriti videosilla kaudu.Late night returns: Stephen Colbert, Jimmy Kimmel, Seth Meyers host from home. EW. 31.03.2020 Ka kodus tehtud saadetes suhtles Colbert edasi ansambli juhi Batiste'iga.

Seni suurim vaatajate arv saavutati 2016. aasta veebruaris, mil pärast Super Bowli otse-eetris üle kantud "The Late Show'd" jälgis 21,1 miljonit vaatajat.Post-Super Bowl 'Late Show' Draws 21.1 Million Viewers. The New York Times. 08.02.2016 

Viited

Välislingid
 CBS: The Late Show with Stephen Colbert

Kategooria:Ameerika Ühendriikide telesaated
Kategooria:CBS-i telesaated